হিলাল আল হিলওয়ে
হিলাল বাসাম আল হিলওয়ে (আরবি: هلال بسام الحلوة, ইংরেজি: Hilal El-Helwe; জন্ম: ২৪ নভেম্বর ১৯৯৪; হিলাল আল হিলওয়ে নামে সুপরিচিত) হলেন একজন জার্মান–লেবানীয় পেশাদার ফুটবল খেলোয়াড়। তিনি বর্তমানে লেবানীয় ক্লাব বুর্জ এবং লেবানন জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন। হিলাল ২০১৫ সালে লেবাননের হয়ে আন্তর্জাতিক পর্যায়ে অভিষেক করেছেন; লেবাননের জার্সি গায়ে তিনি এপর্যন্ত ৫০ ম্যাচে ৯টি গোল করেছেন।